gu en en gu gu gu gu gu gu gu gu en en en en en en en en en en en en gu gu gu gu gu gu gu gu en en en en en en en en en en en gu gu gu gu gu gu gu gu gu gu gu en en it en en en en es es en es en gu gu gu gu gu gu gu gu gu gu gu gu gu en ca en en en en es es en es en gu gu en en gu gu gu gu gu gu en en en en en en en en en en gu en gu en gu en gu en en en gu gu en gu gu gu en gu en gu en gu en gu en en gu en gu en gu en en gu gu gu gu en gu gu gu ru en gu en en en gu gu gu gu gu gu gu gu en en gu en gu en en en en
ખેડૂત દેવા સાથે જન્મે છે અને દેવા સાથે જ મૃત્યુ પામે છે, વાંચો પૂર્ણ અહેવાલ…. | PATIDAR FOUNDATION
Welcome! Log into your account
Forgot your password? Get help
A password will be e-mailed to you.
Home ખેડૂત ખેડૂત દેવા સાથે જન્મે છે અને દેવા સાથે જ મૃત્યુ પામે છે,...
ખેડૂત દેવા સાથે જન્મે છે અને દેવા સાથે જ મૃત્યુ પામે છે, વાંચો પૂર્ણ અહેવાલ….
ભારતની સ્વતંત્રતાની પૂર્વસંધ્યાએ વિન્સ્ટન ચર્ચિલે કહ્યું હતું કે, ‘શઠ, બદમાશ અને ચાંચિયાઓના હાથમાં સત્તા જઈ રહી છે. પાણીની એક બોટલ કે બ્રેડનો એક ટુકડો પણ કરની જાળમાંથી બચી નહીં શકે. ભારતના તમામ નેતાઓ નબળા અને તણખલા જેવા તુચ્છ છે. તેઓ સત્તા માટે એકબીજા સાથે હંમેશાં બાખડયા કરશે. જેના લીધે ભારત રાજકીય અખાડો બની પોતાની પ્રતિષ્ઠા ગુમાવશે.’ આઝાદીનાં ૭૦ વર્ષ બાદ આજે ચર્ચિલનાં વાક્યો યથાર્થ સાબિત થઈ રહ્યાં છે. દેશમાં જેને જગતના તાતનું બિરૂદ મળ્યું છે એવા ખેડૂતોની કફોડી હાલત છે.વ્યાજનાં વિષચક્રમાં અને દેવાંના ડુંગરમાં દબાયેલા ખેડૂતો નાછૂટકે જીવનલીલા સંકેલી લે છે પરંતુ મગરનાં આંસુ સારીને મોટા ઉપાડે ‘ભારત વિકાસના પંથે’ આગળ વધી રહ્યો હોવાના બણગાં ફૂંકતા નેતાઓને તેની વ્યથા, વેદના અને લાચારી આ જન્મમાં તો શું સાત જન્મમાં પણ નહીં સમજાય. દેશમાં દર ૪૧ મિનિટે એક ખેડૂત ફાની દુનિયાને છોડી રહ્યો છે.
૧૦ વર્ષમાં ૭૦ લાખ ખેડૂતોની ખેતીને તિલાંજલિ
ખેતીના વ્યવસાયમાં કમાવાનું કંઈ નહીં અને ગુમાવવાનું ઘણું હોય છે. ખેડૂત ખેતરમાં અનાજની વાવણી કરશે પરંતુ, એ અનાજ અને કૃષિપાક ક્યારે ઘરે આવશે, ક્યારે ઊંચો ભાવ મળશે એ કોઈ છાતી ઠોકીને કહી શક્તું નથી. દેશમાં દુર્દશા તો જુઓ કે, ૧૦ વર્ષમાં ૭૦ લાખ ખેડૂતોએ કંટાળીને ખેતીને તિલાંજલિ આપી દીધી છે. પૂર્વ પ્રધાનમંત્રી ચરણસિંહે ખેડૂતો માટે સાચું જ કહ્યું હતું કે, ‘ખેડૂત દેવાં સાથે જન્મે છે અને દેવા સાથે જ મૃત્યુ પામે છે.’ દેશના ૯૮ ટકા ગ્રામીણ ખેડૂતો દેવાંમાં ડૂબેલા છે.
૯ રાજ્યોમાં ૨૦૧૫-૧૬માં ૨૩,૯૭૨ ખેડૂતોના આપઘાત
ખેડૂતોના આપઘાતના આંકડા જોઈને આંખો પહોળી થઈ જાય છે પરંતુ, સત્તાના મદમાં રાચતા નેતાઓને આ આંકડા નહીં દેખાય. દેશના ૯ રાજ્યોમાં ૨૦૧૫-૧૬માં ૨૩,૯૭૨ ખેડૂતોએ જીવ ટૂંકાવી દીધા હતા. જેમાં પંજાબમાં ૨૦૧૫માં ૧૨૪ અને ૨૦૧૬માં ૨૭૧, હરિયાણામાં ૨૦૧૫માં ૧૬૨ અને ૨૦૧૬માં ૨૫૦, કર્ણાટકમાં ૨૦૧૫માં ૧,૫૬૯ અને ૨૦૧૬માં ૨,૦૭૯, ગુજરાતમાં ૨૦૧૫માં ૩૦૧ અને ૨૦૧૬માં ૪૦૮, તેલંગણામાં ૨૦૧૫માં ૧,૪૦૦ અને ૨૦૧૬માં ૩,૬૦૧, આંધ પ્રદેશમાં ૨૦૧૫માં ૯૧૬ અને ૨૦૧૬માં ૮૦૪, મહારાષ્ટ્રમાં ૨૦૧૫માં ૪,૨૯૧ અને ૨૦૧૬માં ૩,૬૬૧, છત્તીસગઢમાં ૨૦૧૫માં ૯૫૪ અને ૨૦૧૬માં ૬૮૨ ખેડૂતોએ પોતાનો જીવ આપી દીધો હતો. ૨૦૦૮માં ૧૬,૧૯૬ ખેડૂતોએ આપઘાત કર્યા હતા તો ૨૦૦૯માં ૧૭,૩૬૮ ખેડૂતોએ જીવન ટૂંકાવ્યા હતા. ૨૦૧૮માં જાન્યુઆરીથી માર્ચ સુધીમાં મહારાષ્ટ્રમાં ૨૨૧ ખેડૂતોએ આપઘાત કર્યા હતા.મરાઠાવાડામાં ૨૧ દિવસમાં ૬૬ ખેડૂતોએ જીવ ગુમાવ્યા છે.૧૯૯૫થી ૨૦૧૫ના ૨૦ વર્ષના સમયમાં દેશમાંથી ૩,૧૮,૫૨૫ ખેડૂતોએ આપઘાત કર્યા છે. કૃષિક્ષેત્ર ખેડૂતો માટે મોતનું તાંડવ બની રહ્યું છે. એસી ઓફિસોમાં બેસીને સબ સલામતની ગુલબાંગો પોકારનારા પથ્થર દિલ નેતાઓ અને સરકારી બાબુઓને આ આંકડાની વેદના નહીં સમજાય, કારણ કે, તેઓ ખેડૂત નથી, ખેડૂતની વેદના શું છે એ જાણતા નથી, તેમનો કોઈ સગોવ્હાલો ખેડૂત નથી.મહારાષ્ટ્રના વિદર્ભમાં દર આઠ કલાકે એક ખેડૂત જીવન ટૂંકાવે છે.
ગુજરાતમાં ૨૦૧૩-૧૫માં ૧,૪૮૩ ખેડૂતના આપઘાત
ગતિશીલ ગુજરાત તેમજ ગુજરાત મોડલનો ઢંઢેરો દેશ-વિદેશમાં બરાબરનો પિટવામાં આવે છે. માત્ર હવાહવાઈ કરીને વાહ વાહી લૂંટવાની કોશિશ કરનારા ગુજરાતના નેતાઓએ પણ ઢાંકણીમાં પાણી લઈ ડૂબી મરવા જેવી સ્થિતિ છે વારંવાર અહીં કહેવામાં આવે છે કે, ગુજરાતનો ખેડૂત દેવાદાર નથી, તેને દેવાનાબૂદીની કોઈ જરૂર નથી. અરે, નેતાઓ તમારી ભલી થાય જરા આંકડા તો જુઓ કે અહીં પણ ૨૦૧૩થી ૨૦૧૫માં ૧,૪૮૩ ખેડૂતોએ જીવ ગુમાવ્યા છે.કયા મોંઢે ખેડૂતોના ઉત્થાનની વાતો કરી રહ્યા છો ? ખરેખર જો ખેડૂતો પ્રત્યે સાચી હમદર્દી હોત તો ગુજરાતના ખેડૂતોને જીવ ન ગુમાવવા પડયા હોત.
કૃષિ વીમા કંપનીઓને બખ્ખાં  ૬૮ ટકા ખેડૂતો વળતરથી વંચિત
પાક નિષ્ફળ જાય ત્યારે ખેડૂતને આશા હોય છે કે, સરકાર સહાય ચૂકવશે પરંતુ, સહાયનો એક બટકું રોટલા જેટલો ટુકડો નાખવામાં આવે છે. કૃષિ વીમા કંપનીઓને બખ્ખાં થઈ રહ્યાં છે. ૨૦૧૬માં વીમા કંપનીઓએ ૧૦ હજાર કરોડ ઘરભેગા કર્યા હતા અને વીમા કંપનીઓની દાદાગીરી તો જુઓ કે, ૬૮ ટકા ખેડૂતોને વળતર જ ચૂકવ્યું નહોતું. પ્રધાનમંત્રી બિમા ફસલ યોજના ૨૦૧૬માં અમલમાં આવી અને કેન્દ્ર સરકારે વીમા કંપનીઓને ૧૦,૦૦૦ કરોડની ચુકવણી કરી હતી. ચાલુ નાણાકીય વર્ષમાં ૧૩,૦૦૦ કરોડની ચુકવણી કરી પરંતુ, ખાટલે મોટી ખોડ છે કે, એ પૈસો ખેડૂતો સુધી પહોંચતો જ નથી. ૨૦૧૬માં માત્ર ૩૨ ટકા ખેડૂતોને વળતર મળ્યું હતું. દેશના ૬૭ ટકા ખેડૂતો વીમા યોજનાથી પણ અજાણ હતા. લૂંટો ભાઈ લૂંટો, વીમા કંપનીઓ બોરી બામણીનું ખેતર સમજી ગઈ છે એટલે લૂંટયા કરો. દેશના માત્ર ૬ ટકા ખેડૂતો પાસેથી ટેકાના ભાવે ખરીદી થાય છે અને બાકીના ૯૪ ટકા ખેડૂતો ભગવાન ભરોસે હોય છે. આ આંકડા નેતાઓના ગાલ ઉપર એક નહીં પણ બબ્બેવાર સણસણતા તમાચા ઠોકવા બરાબર છે.
ખાડામાં ધકેલાતું કૃષિક્ષેત્ર ખેડૂતો માટે ઘાતક
દેશમાં જાણી જોઈને બેદરકારીભરી નીતિ ખેડૂતો માટે ઘાતક સાબિત થઈ રહીં છે. કૃષિ ક્ષેત્ર દિવસે-દિવસે ખાડામાં ધકેલાઈ  રહ્યું છે. ખેડૂતો સુધી જરૂરી જંતુનાશક દવાઓ પહોંચી શકતી  નથી. પાક જંતુઓના હવાલે થઈ જાય છે. કુદરતી જંતુઓ તો મરી જાય છે પણ સરકારી જંતુઓને કોઈ દવાની અસર થતી નથી અને આ જંતુઓ સૌથી ખતરનાક છે તેઓ લાગણી વિહીન અને ધૂતારા છે. કમનસીબી જીવનનો ભાગ બની જાય છે.અંધારી ગુફાની સામે પાર ક્યાંય અજવાળું નથી. ૨૦૨૨માં ખેડૂતોની આવક બમણી કરવાનું સપનું બતાવવામાં આવે છે. ૨૦૧૬-૧૭માં કૃષિક્ષેત્રનો વિકાસ જે ૧૨ ટકાના દરે હોવો જોઈએ તે માત્ર ૧.૯ ટકાના દરે હતો.જીડીપી ગ્રોથ ઓવર ઓલ ૭ ટકા છે જેમાં કૃષિ જીડીપી ગ્રોથ માત્ર દોઢથી બે ટકા છે. ખેડૂતોની આવક બમણી કરવાની વાત એટલે ખેડૂતોને ધોળા દિવસે તારા બતાવવા અને હથેળીમાં ચાંદ બતાવવાથી વિશેષ કંઈ નથી.બેન્કોમાં ચાલતી લાલિયાવાડીઓના કારણે બિચારો ખેડૂત લોન માટે પગથિયા ઘસી-ઘસીને થાકી જાય છે. મહાત્મા ગાંધીજીએ જે ગ્રામીણ ભારતની કલ્પના કરી હતી એ કલ્પનાનું બાળમરણ થઈ ગયું છે. ખેડૂતોની આવી સ્થિતિ વચ્ચે ‘જહાં ડાલ-ડાલ પર સોને કી ચીડિયા કરતી હૈ બસેરા,વો ભારત દેશ હૈ મેરા, જહાં સત્ય અહિંસા ઔર ધર્મ કા પગ-પગ લગતા હૈ ડેરા,વો ભારત દેશ હૈ મેરા.’ભવ્ય ભારતની યશગાથાને ઉજાગર કરતી આ પંક્તિઓ કાળની ગર્તામાં દફન થઈ ગઈ હોય તેવું લાગે છે.
અહેવાલ પસંદ આવે તો શેર કરજો ..
Click to share on Twitter (Opens in new window)
Click to share on Facebook (Opens in new window)
Previous articleસુરતઃ હાથમાં ઝાડુ લઈ સંગીતની ધૂન પર ડાન્સ કરી બનાવાયો અનોખો રેકોર્ડ જાણો વિશેષ…
Next articleઆ રીતે શાંતિલાલ પટેલ માંથી બન્યા પ્રમુખ સ્વામી મહારાજ..
RELATED ARTICLESMORE FROM AUTHOR
ધ્રાંગધ્રામાં ખેડૂતોએ વિમા કંપનીનું બેસણુ રાખ્યું, ખેડૂતો એ સરકાર પર ઠાલવ્યો રોષ
સૌરાષ્ટ્રમાં ગરમીનો પારો ઉચો, રાજકોટમાં 43 ડિગ્રી, તો અમરેલીમાં 44 ડિગ્રી તાપમાન
તંત્ર ઘોર નિંદ્રામાં, નર્મદા મુખ્ય કેનાલમાં ભંગાણ
LEAVE A REPLY Cancel reply
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Notify me of follow-up comments by email.
Notify me of new posts by email.
PM મોદી ફરી સત્તામાં આવ્યા તો રાહુલ ગાંધી જવાબદાર: CM અરવિંદ...
ભારતીયો માટે અમેરિકા જવું બન્યું સરળ, ટ્રમ્પએ આપ્યા હજારોની સંખ્યામાં નવા...
મોટા વડાળાનું ગૌરવ આર્મી માંથી નિવૃત થતા ગામ જનો એ સન્માન...
નિલકંઠધામ બનાવનાર અને પાટીદાર સમાજ નાં ગૌરવ એવા ધર્મવલ્લભદાસજી સ્વામિ...
હાર્દિક પટેલ : ગુજરાતમાં પીવાના પાણી ના ઠેકાણા નથી અને મોદી...
હવે મફત માં નહી જોઈ શકો ઐતિહાસિક અડાલજ ની વાવ,ચુકવવા પડશે...
જળ સંચય / પશુપાલન
સવજીભાઇની PM મોદી સુધીની પહોંચ ન ચાલી, નર્મદા નદીમાં રસ્તો તોડવો...
તમારા સંતાનને ધોરણ ૧૨ પછી ક્યાં કોર્સમાં એડમીશન અપાવશો.?
અંધશ્રધ્ધા નો શિકાર બની ૭ મહિનાની માસુમ બાળકી,બનાસકાંઠામાં ભુવાએ બાળકીને આપ્યા...
‘વાયુ’ વાવાઝોડાના કારણે સુરતનો ડુમસ બીચ ૧૫ જુન સુંધી તાત્કાલિક બંધ...
‘વાયુ’ વાવાઝોડા ને લઈને રોરો અને કાર્ગો સર્વિસ બંધ, તમામ બંદરો...
ગુજરાતમાં છે એશિયાનું સૌથી ધનવાન ગામ, 50 અબજ છે બેંક ડિપોઝિટ,...
આ છે ડાયમંડ ઉદ્યોગપતિ ગોંવિદભાઈ ધોળકિયાની ઓફિસ, જુઓ અંદરનો ‘આધુનિક ટેક્નોલોજી’...
રામકૃષ્ણ દામાણી ફક્ત એક નિર્ણય બદલો અને એક જ વર્ષમાં બની...
પાટીદાર ફાઉન્ડેશન એ દિવ્ય સમાજથી ભવ્ય ભારત નું નિર્માણ થાય, માનવી ના સર્વાંગીક વિકાસ થાય,પાટીદાર યુવા વર્ગ માં રહેલી અતુટ,અખૂટ શક્તિ ઓ ને ઉજાગર કરવા માટે, ગ્રામીણ,પ્રાદેશિક,રાષ્ટ્રીય અને આંતરરાષ્ટ્રીય વ્યવસાયિક જોડાણ માટે.
જળ સંચય / પશુપાલન
© Creation By : YRHP
શું ખેડૂતો પાસેથી થઈ રહી છે ઉઘાડી લૂંટ?જેતપુરમાં ખાતરના ડેપોમાં ખાતરની...
સૌરાષ્ટ્રમાં ગરમીનો પારો ઉચો, રાજકોટમાં 43 ડિગ્રી, તો અમરેલીમાં 44 ડિગ્રી...
Edit with Live CSS
Write CSS OR LESS and hit save. CTRL + SPACE for auto-complete.